**Óscar García Junyent** (s. 26. huhtikuuta 1973) on espanjalainen jalkapallovalmentaja ja entinen keskikenttäpelaaja. päävalmentajana.

Ura pelaajana
-------------

Óscar hankki jalkapallo-oppinsa FC Barcelonassa, jonka organisaatiossa hän pelasi jo juniorivuosinaan. Hyökäävänä keskikenttäpelaajana ja kärjessä viihtynyt Óscar nousi Barcan B-joukkueen kautta edustusmiehistöön ensi kerran vuonna 1993. Enemmän vastuuta seurassa irtosi vasta kaudella 1995/96, kun hän palasi seuraan lainalta Albacetestä. Hän oli kuitenkin ensisijaisesti vaihtomies ja parhaalla kaudellaan oli vain 11 kertaa avauksessa pelaamissaan 28 liigaottelussa. 

Peliajan vähennyttyä Óscar jätti vuonna 1999 Barcelonan ja siirtyi Valenciaan, josta palasi jo yhden kauden jälkeen takaisin kotikaupunkiinsa. Seura oli tällä kertaa RCD Espanyol, jossa hän viihtyi vuoteen 2004 saakka. Uransa viimeiset kaksi kautta Óscar edusti UE Lleidaa. 

Maajoukkuetasolla Óscar ei koskaan edustanut Espanjan A-maajoukkuetta, vaikka pelasikin nuorten joukkueissa aina U23-tasolle saakka. Hän pelasi vuonna 1996 alle 21-vuotiaiden EM-hopeaa voittaneessa joukkueessa ja oli samana vuonna mukana olympiakisoissa puolivälieriin yltäneessä joukkueessa. 

### Meriitit pelaajana

* Espanjan mestaruus (4): 1993, 1994, 1998, 1999
* Copa del Rey (2): 1997, 1998

Ura valmentajana
----------------

Pelaajauransa jälkeen Óscar jatkoi uraansa valmentajana. Marraskuussa 2009 hänestä tuli Johan Cruyffin apuvalmentaja Katalonian maajoukkueessa.  Jo seuraavan vuoden heinäkuussa hän siirtyi FC Barcelonan organisaatioon A-juniorien valmentajaksi. 

Toukokuussa 2012 Óscar teki kaksivuotisen sopimuksen israelilaisseura Maccabi Tel Avivin kanssa.  Hänen johdollaan Maccabi palasi Israelin mestariksi kymmenen vuoden tauon jälkeen.  Hän kuitenkin erosi tehtävistään kauden jälkeen henkilökohtaisista syistä. 

Kesällä 2013 Óscarin ura jatkui Englannin Mestaruussarjassa Brighton & Hoven peräsimessä.  Hän johdatti seuran Valioliigan nousukarsintoihin, mutta unelma kariutui tappioon Derbylle. Pettymyksen jälkeen Óscar erosi tehtävästään. 

Kesällä 2014 Óscar palasi takaisin Maccabi Tel-Avivin päävalmentajaksi.  Toinen rupeama seurassa päättyi kuitenkin vielä lyhyempään, kun hän erosi elokuussa maan turvallisuustilanteen heikentymisen vuoksi. 

Óscar ennätti olla vapailla markkinoilla vain hetken, sillä jo syyskuun alussa 2014 hänestä tuli Watfordin päävalmentaja.  Pian sopimuksen allekirjoittamisen jälkeen hän joutui sairaalahoitoon rintakipujen vuoksi.  Terveyssyiden vuoksi hän erosi seuran palveluksesta jo kuun lopussa.  Óscarin ja Red Bull Salzburgin kausi huipentui tuplamestaruuteen, kun joukkue murskasi FC Admira Wacker Mödlingin Itävallan cupin loppuottelussa 5–1.

Tammikuussa 2016 Óscar palasi kentän laidalle, kun hänestä tuli Itävallan Bundesliigassa pelaavan FC Red Bull Salzburgin päävalmentaja.  Óscar johdatti Red Bull Salzburgin kolmanteen perättäiseen Itävallan mestaruuteen. Kausi 2016/17 alkoi Salzburgilta takerrellen ja Óscarin suojatit putosivat Mestarien liigasta viimeisellä pudotuspelikierroksella NK Dinamo Zagrebille jatkoajalla. Eurooppa-liigassa ei mennyt juurikaan paremmin, sillä seuran pelit katkesivat jo lohkovaiheeseen, kun FK Krasnodar oli parempi keskinäisten otteluiden perusteella. Syyskausi oli vaikea myös Bundesliigassa, jossa kolme edellistä mestaruutta voittanut Salzburg voitti vain kahdeksan syksyn 16 ensimmäisestä ottelusta. Marraskuun lopussa otettu 3–1 vierasvoitto FK Austria Wienistä aloitti 15 ottelun tappiottoman putken, jonka myötä Salzburg juhli kauden päätteeksi neljättä perättäistä liigamestaruutta ja toista Óscarin alaisuudessa. Kauden kruunasi seuran historian neljäs perättäinen tuplamestaruus, kun Salzburg kaatoi SK Rapid Wienin finaalissa 2–1.

Kesäkuussa 2017 Óscar siirtyi Ranskan Ligue 1:ssä pelaavan AS Saint-Étiennen päävalmentajaksi kaksivuotisella sopimuksella. Óscarin johdolla ASSE aloitti liigakautensa hyvin ja hävisi vain kolme kauden 11 ensimmäisestä ottelusta. Paikalliskamppailussa Olympique Lyonnais murskasi kuitenkin ASSE:n peräti 5–0 ja puolitoista viikkoa tappion jälkeen Óscar ilmoitti eroavansa tehtävästään. Seura oli Óscarin lähtiessä liigassa kuudentena.

Tammikuun alussa 2018 Óscarista tuli Kreikan Superliigan kärkijoukkue Olympiakosin päävalmentaja. Óscarin pesti päättyi potkuihin jo huhtikuun alussa 2018, kun Olympiakos oli pudonnut Kreikan cupista ja pelannut heikosti myös liigassa.

Marraskuussa 2019 Óscarista tuli La Ligan putoamiskamppailuun juuttuneen Celta Vigon päävalmentaja. Celta säilyi Óscarin johdolla niukasti liigassa, sillä sarjapaikka ratkesi sarjan päätöskierroksella. Kausi 2020/21 ei sujunut toivotulla tavalla ja Celta erotti Óscarin marraskuussa 2020.

Kesäkuussa 2021 Óscar palasi valmennustehtäviin Ligue 1:n Stade Reimsin päävalmentajana. Óscar luotsasi Reimsin kaudella 2021/22 liigan keskikastiin sijalle 12. Kausi 2022/23 alkoi heikosti ja Reims vajosi liigan hännille. Seurajohto erotti Óscarin lokakuussa 2022.

### Meriitit valmentajana

* Itävallan mestaruus (2): 2016, 2017
* Itävallan cup (2): 2016, 2017
* Israelin mestaruus: 2013

Lähteet
-------

1. ↑  "Cruyff me decía: 'Sal y liquida"
2. 1 2  ÓSCAR GARCÍA
3. ↑  Italia ya ganó un Europeo a Espana en al 1996
4. ↑  Òscar García será el segundo entrenador de la selección catalana de fútbol
5. ↑  גארסיה חתם לשנתיים במכבי: הגעתי למועדון פאר
6. ↑  Òscar Garcia: debut y campeón
7. ↑  Soccer Maccabi Tel Aviv's Oscar Garcia Quits Champion
8. ↑  Garcia Appointed Head Coach (Arkistoitu – Internet Archive)
9. ↑  Brighton & Hove Albion head coach Oscar Garcia resigns
10. ↑  Oscar Garcia moves back to Maccabi Tel Aviv after leaving Brighton (and it's only a year since he resigned in Israel!)
11. ↑  Oscar García resigns as Maccabi Tel Aviv coach citing security concerns
12. ↑  Ex-Brighton & Hove Albion boss Oscar Garcia appointed as Watford's new head coach
13. ↑  Oscar Garcia: Watford boss in hospital with minor chest pains
14. ↑  http://www.watfordfc.com/news/article/140929-oscar-garcia-billy-mckinlay-watford-fc-1976811.aspx OFFICIAL: Hornets Confirm Head Coach Change (Arkistoitu – Internet Archive)
15. ↑  El Salzburgo de Òscar y Soriano logra el doblete
16. ↑  UNSER NEUER CHEFTRAINER WURDE HEUTE OFFIZIELL VORGESTELLT (Arkistoitu – Internet Archive)
17. ↑  Erneut Meister! Salzburg hängt Konkurrenz ab
18. ↑  win title again but await Champions League fate[vanhentunut linkki]
19. ↑  Red Bulls win historic fourth double
20. ↑  Oscar Garcia nommé entraîneur de Saint-Etienne (officiel)
21. ↑  Garcia leaves Saint-Etienne, Sable appointed new coach
22. ↑  Soccer-Olympiakos Piraeus appoint Spaniard Oscar Garcia as head coach
23. ↑  Τέλος ο Γκαρθία μία ημέρα μετά την κατσάδα Μαρινάκη!
24. ↑  Óscar García, new RC Celta manager
25. ↑  Silence, solitude and sadness for Leganés after desperate La Liga finale
26. ↑  Óscar García no continuará como entrenador del RC Celta
27. ↑  Oscar Garcia, nouvel entraîneur de Reims : « Les jeunes, c'est notre force »
28. ↑  Oscar Garcia mis à pied par Reims, Will Still entraîneur jusqu'à la Coupe du monde

Aiheesta muualla
----------------

* Kuvia tai muita tiedostoja aiheesta **Óscar García Junyent** Wikimedia Commonsissa

|  |  |  |
| --- | --- | --- |
| Edeltäjä:**Nir LevinePaulo Sousa** | **Maccabi Tel Avivin päävalmentaja**2012–20136–8/2014 | Seuraaja:**Paulo SousaPako Ayestarán** |

|  |  |  |
| --- | --- | --- |
| Edeltäjä:**Gus Poyet** | **Brighton & Hove Albionin päävalmentaja**2013–5/2014 | Seuraaja:**Sami Hyypiä** |

|  |  |  |
| --- | --- | --- |
| Edeltäjä:**Giuseppe Sannino** | **Watfordin päävalmentaja**9/2014 | Seuraaja:**Billy McKinlay** |

|  |  |  |
| --- | --- | --- |
| Edeltäjä:**Thomas Letsch** | **FC Red Bull Salzburgin päävalmentaja**1/2016–2017 | Seuraaja:**Marco Rose** |

|  |  |  |
| --- | --- | --- |
| Edeltäjä:**Christophe Galtier** | **AS Saint-Étiennen päävalmentaja**7–11/2017 | Seuraaja:**Julien Sablé** |

|  |  |  |
| --- | --- | --- |
| Edeltäjä:**Tákis Lemonís** | **Olympiakosin päävalmentaja**1–4/2018 | Seuraaja:**Pedro Martins** |

|  |  |  |
| --- | --- | --- |
| Edeltäjä:**Fran Escribá** | **Celta Vigon päävalmentaja**11/2019–11/2020 | Seuraaja:**Eduardo Coudet** |

|  |  |  |
| --- | --- | --- |
| Edeltäjä:**David Guion** | **Stade Reimsin päävalmentaja**2021–10/2022 | Seuraaja:**William Still** |